**Бағдарлманың әдістемелік қамтамасыз етілуі**

**Әдістемелік қамтамасыз етілуі:**

* Отряд жұмыстарының тақырыптық жоспарлануы;
* Күн тәртібін ұйымдастыру;
* Балалардың өзін-өзі басқаруы;
* Дидактикалық материалдар;
* Әдістемелік жинақ

**Жұмыстың түрі мен әдісі**

*Ұйымдастыру қызметінің негізгі әдістері:*

Ойын әдісі (педагогтің мақсатқа сәйкес қойылған ойын түрімен іріктелуі);

* театрландырылған әдістер;
* жарысу әдістері (шығармашылық және спорттық қызметтің барлықтүріне қатысты);
* ынталандыру әдісі;

*Ұйымдастыру қызметінің негізгі түрі:*

* ұжымдық-шығармашылық іс;
* рольдік ойындар;
* фестиваль, конкурс;
* шеберлік-класы;
* серуендеу, саяхаттау

Лагерьдегі жұмыстың тиімді жүргізілуі үшін келесі әдістемелер түрі белсенді қолданылады:

1. **Ұжымдық-шығармашылық іс әдістемесі**

Балалар ұжымын тәрбиелеу үшін көптеген жылдар бойы ұжымдық-еңбек қызметі мен ұжымдық-шығармашылық ісі ең негізгі орынға ие. Бұл әдіс, технология, төменгі мектеп жасындағы және жасөспірім шақтағы балалардың жас ерекшелігі психологиясын ескере отырып, әр қайсысына ортақ іске өз үлестерін қосуға, қарым-қатынас жасаудың дағдыларын қалыптастыруға, ойлаған істі бірлесе отырып орындауды, өзгелермен жетістіктер мен жауапкершілікті бөлісе білуді, бірін-бірі жайлы жаңа мүмкіндіктерге жеткендігін байқауы жайлы мүмкіндік береді. Осының негізінде екі бірдей маңызды үрдіс бірмезгілде қалыптасады: *ұжымның қалыптасуы мен ауызбіршілігі және тұлғаның қалыптасуы.*

Ұжымдық еңбек қызметіне қатысушылардың барлығында шығармашылық әлеуеті оянады, өз жолдастарына деген шынайы мейірімді сезімдері қалыптасады.

**Іс-әрекет** – бұл кез келген баладан, айналаны қоршаған адамдар туралы, ұжым туралы, өздері жайлы қамқорлықтыталап ететін оқиғалар, әрекеттер.

**Ұжымдық іс-әрекет** – барлық ұжым мүшелерінің, яғни тәрбиеленушілер мен педагогтардың бірлесе күш жұмсаулары арқылы жүзеге асатын жағдай.

**Ұжымдық-шығармашылық қызмет (ҰШҚ)** *–*алдын ала болжаған үздіксіз тиімді шешімдердің, өмірлік маңызы бар мәселелердің, ойласып, жоспарлап бірлесе отырып шешіп, оны бірлесе отырып тарату мен бағалаудың оқиғалар немесе іс-әрекеттер жиынтығы.

**Ұжымдық-шығармашылық қызмет түрлері:**

* Ұйымдастырушылық іс-әрекет (өзара і-әрект әдісі);
* Қоғамдық-саяси іс-әрекет (әңгіме, дәріс);
* Танымдық іс-әрекет (танымдық ойындар: бала айналаны қоршаған әлем жайлы неғұрлым көбірек білуі тиіс);
* Еңбек іс-әрекеті (еңбек дағдыларының дамуына ықпал жасау);
* Көркемдік іс-әрекет (шығармашылық: сурет салу, безендіру, спектакль құру);
* Спорттық іс-әрекет (дене шынықтыру, көңілді спорттық жарыстар, эстафеталар);

1. **Өзін-өзі басқару әдістемесі**

Ұжымдағы балалардың өзін-өзі басқаруды дамытудың ерекше зор маңызы бар. Бір жағынан алып қарағанда бұл үрдіс әр түрлі маңызды мәселелерді шешу үшін қамтылса, екінші жағынан қарағанда - әлеуметтік белсенділікті қалыптастырады, көшбасшылық дағдыларын дамытуға жағдай жасайды.

Балалардың өзін-өзі басқаруы – ұжымның қызмет атқаруын ұйымдастырудың түрі, алға қойған мақсаттарына жету үшін балалардың өздігінен шешім қабылдау мүмкіндіктерін қамтамасыз ету.

Балалар қойылған мәселеден шығатын шешімдерді таба білген жағдайда өзін-өзі басқару дамиды. Шешім қабылдау топпен бірге жасалатын уәждемелердің қалыптасу жағдайы үшін негізгі тетігі болып табылады.

Лагерьдегі өзін-өзі басқарубалалардың уақытша ұжымдық қызметтерінің барлық түрлері бойынша дамиды.

**Бағдарламаның уәждік қамтамасыз етілуі**

* Балалардың жалпы іске атсалысу, лагерь өмірін ұйымдастыру барысында жасалынатын әзірлемелерге өз еріктерімен қатысу.
* Балалардың жеке және ұжымдық үйлесулері арқылы шығармашылық, дамытушылық, зияткерлік іс-әрекеттерінің түрін қосуы.
* Конкурстардың қорытындылары, әр түрлі шараларға қатысудың шарттары жайлы ақпарат беру.
* Балаларды ынталандырудың әр түрлі түрін, ұсынылатын іс-әрекеттерінің алуан түрлілігін ұйымдастыру.
* Баланың өзін-өзі таныту табысты қамтамасыз етілуіне ықпал етудің жас ерекшелігі мен дербес өзгешеліктерін есепке алу.
* Баланың таңдаған ісінің түрі бойынша жетістікке жетуіне байланысты, жеке және көпшілік алдында жеткен жетістіктеріне байланысты ынталандыруға жағдай жасау.

**Психолого-педагогикалық бірлескен тәжірибе алмасулар**

Балаларға дер кезінде қажетті психологиялық және педагогикалық көмек көрсету үрдісі және баланың жеке тұлға ретінде даму барысындағы өзгерістерді анықтауды қажет ететін ықпал етуді түзетуші жүйесі.

Балалардың лагерьдегі өмір сүру жағдайларының психолого-педагогиклық атқарылымы:

* Тәрбиелік – баланың қоршаған ортада өзін еркін сезіну үшін айқындайтын ұнамды қасиетін қалпына келтіру.
* Орнын толтырушылық – бала өз бойындағы барлық кемшіліктерді өзі ұнататын ісі және сол ісі арқылы жетістіктерге жету арқылы, өзін-өзі танытуда өз мүмкіндіктерін, қабілеттерін іске асыру арқылы орнын толтыра алады.
* Ынталандырушылық –баланың ұнамды әлеуметтік-пайдалы, пәндік-тәжірибелік ісін белсендендіруге бағыттау.
* Түзетушілік – тұлғаның жағымсыз қадір-қасиетін түзетумен байланысты және оны түзету барысында әр түрлі әдістер мен әдістемелерді пайдалануды қажет етеді.
* Қарым-қатынас жасау және мінез-құлқын анықтау барысында уәждемелік-құнды түзетулерге бағыттау.